Liu Dao

Liu Dao (六岛) нь Шанхайн Моганшан M50 Урлагийн Гудамжинд байрлах island6 урлагийн галерейд суурилсан олон улсын уран бүтээлчдийн хамтарсан нэгдэл юм.
Liu Dao 2006 онд Франц куратор Thomas Charvériat -ийн удирдлаган доор Island6 урлагийн галерейд суурилан байгуулагдсан. Liu Dao бол инженер, зураачид, зохиолчид, зурагчид, уран бүтээлчдээс бүрдсэн электроник урлаг чиглээр ажилдаг уран бүтээлчдийн нэгдэл юм.
Тэдний уран бүтээл урлагийн олон тал, өнцөг дээр анхаарч, технологи бидний амьдрал, оюун ухаан, харилцаа холбоод хэрхэн нөлөөлдөг тухай гэрэл, гэрэл зураг, орчин үеийн уран баримал, уран зургаар илэрхийлэх тал дээр анхаарлаа хандуулж ажилладаг.
Liu Dao Хонгконгд, Сингапурын Опера Галерей Opera Gallery "Технологи Урлагийн солбилцол" сэдвээр үзэсгэлэнгээ гаргасан Мөн Парисын Grand Palais галерейд үзэсгэлэнгээ гаргаж байсан.
2015 оны 8 сард Liu Dao шинжлэх ухаан, технологи болон урлагийн хоорондийн холбоог харуулсан үзэсгэлэнгээ Хятадын Урлагийн Музейд гаргасан.
Liu Dao -н уран бүтээл Сиднейн White Rabbit Gallery дахь Хятадын соёл урлагийн цуглуулгад тавигдаж "үг бус сэтгэлийн хөдөлгөөний илэрхийлэл давамгайлсан " хэмээн нэрлэгдэж байсан ба 2010 онд Макао-н Louis Vuitton урлагийн галерейд хүргэгдэн ирсэн.
Liu Dao дижитал технологийг ашиглаж 21-р зууны Шанхайн нийгмийн дунд ил гарах тод сэтгэл хөдлөл, тэдний оюун бодлыг уран бүтээлээрээ илэрхийлдэг. Liu Dao бүтээл өөр өөр олон уран бүтээлчдийн дундаас бий болдог учир тэдний хамтын хийсэн бүтээлд олон талын өнцөг багтсан Уран бүтээл бий болоход хамгийн түрүүнд куратор санаа буюу сэдвийн дагуу загвар гаргаж ямар ямар уран бүтээлүүд хийгдэх тал дээр богино хэмжээний тойм товч дүгнэлт гаргадаг.
Тэдгээр уран бүтээлүүдийн санаа уран бүтээлчид болон ахлах шатны эрхлэгч нарийн дунд сайтар яригдаж шийдэгдсэний дүнд хийгдэж эхэлдэг.
Liu Dao ихэнх уран бүтээл LED оролцсон байдаг. Энгийн хөдөлгөөнүүд видеонд бичигдэж LED гэрлээр илэрхийлэгддэг. Гараар хийгдсэн технологи буюу програм өнгөтэй хосолж, хөдөлгөөнтэй дараалсан цэглэвэр зургийг бий болгодог.
Хятадын хамгийн эртний хувийн, уран зургийн галерей болох Red Gate Gallery, Liu Dao уран бүтээлийг амьд технологи хэмээн " Дижитал ертөнц амьд болж, тэд ярьж, мөрөөдөж, өөрсдийн ертөнцдөө биднийг уруу татаж эхэлдэг харин тэднийг бидэнтэй холбодог нь Liu Dao урлаг юм " хэмээн хэлсэн байдаг.
Тэдний уран бүтээл бидний нууц хүсэл, уран сэтгэмжийг бидний өмнө дэлгэдэг.
The China Post, дурдахдаа Liu Dao уран бүтээлийг олон тооны уран бүтээлчүүд нэгдэж, хамтарч бүтээдэг нь бүтээлийг илүү баялаг, санаа нь өвөрмөц, урлагт шинэ давалгааг гаргаж өгсөн хэмээн тэмдэглэжээ.
Бүтээлүүд урлагийн галерейн эрхлэгч болон кураторын хооронд сайтар хэлэлцэгдэж, зургийн сэдэв ил тод болсний дараа нийт уран бүтээлчдэд нээлттэй болж тэдний санаа бодлыг мөн сонсож, илүү сайжруулсны дараа зурагчид технологичидтой хамтарч ажиллаж эхэлдэг.
Тэд төлөвлөгөө бий болгож бүтээлээ хийж эхэлдэг.
Бий болсон уран бүтээл кино хэрхэн бүтдэг шиг зохиогч, найруулагч, модел жүжигчин, техникч, зураач, прогграммист зэрэг хүмүүсээс бүрддэг. Энэ үйл ажиллагаа дараалал нь уран бүтээлчидэд олон төрлийн ажилчид ажиллаж байгаатай адилхан байдаг
Liu Dao маш олон бүтээлүүдүүдэд Хятадын Урлаг болон тэдний уламжлал, соёл тусгагдсан байдаг,
Бүтээлүүдийн үндсэн санаа нь Шанхай нь хотжилт, технологи, хотын одоогийн төрх байдлыг онцлог болгон илэрхийлэх ба түүнтэй зэрэгцээд Хятадын эртний амьдрал түүхийг "электрон” хэлбэрт оруулах юм.
Дүрс бичлэг болон LED хөдөлгөөнт дүрсийг Хятадын цаасан хайчилбартай хавсаргаж уламжлалт зураг гаргаж ирэн түүнийгээ 21-р зууний технологитой нийлүүлдэг.
Сэтгүүлч Jasmina Najjar дурдахдаа Liu Dao хамтарсан бүтээл “урлаг гэдэг ямарч улсын хилээр нэвтэрч, ямарч улсын хэлийг нээж өөр өөр заншилтай авьяас чадвартай хүмүүсийг нэгтгэж чадах чадалтай гэдгийг ойлгуулдаг " хэмээн хэлсэн байдаг.
Liu Dao уран бүтээл хэвшсэн уламжлалт урлагийн шинэ өвөрмөц талыг бидний өмнө орчин үеийн технологи, видеотой холбож уран бүтээлч технологич инженерчдийг уламжлалт соёл, түүхтэй холбогдох боломжийг нээж өгдөг.
2010 оны 4 сард Jonathan Thomson-ний удирдлаган доор Louis Vuitton-ний Тайваньд болсон үзэсгэлэнд оролцохоор сонгогдож байсан.
2010 оны 9 сард Liu Dao дахин Louis Vuitton-ний Макаод болсон үзэсгэлэнд оролцохоор сонгогдож олон улсын галын наадам сэдэв доор бүтээлээ олон нийтэд танилцуулсан.Raining Stars
Liu Dao 2010 онд Sovereign Art Foundation (Бие даасан урлагийн байгууллага)-аас нэр дэвшиж шагнагдсан ба Liu Dao-н гишүүн Rose Tang анхны бие даасан үзэсгэлэнгээ гаргасан."Roseless".